El Reglament (CE) núm. 1198/2006, del Consell, de 27 de juliol de 2006, relatiu al Fons Europeu de la Pesca (FEP), estableix, al capítol IV del títol IV, com a Eix prioritari 4, el desenvolupament sostenible de les zones de pesca.
A l'article 43.1 d'aquest mateix Reglament s'estableix que el FEP pot intervenir, de manera complementària, amb altres instruments comunitaris per donar suport al desenvolupament sostenible i a la millora de la qualitat de vida en zones de pesca subvencionables en l'àmbit d'una estratègia global dirigida a acompanyar els objectius de la política pesquera comuna tenint present, en particular, els efectes socioeconòmics.
L'àmbit territorial elegible per al finançament de Catalunya quant a l'Eix prioritari 4, d'acord amb el que estableixen els articles 43.4 i 5 del Reglament (CE) núm. 1198/2006, és el comprès pels municipis de l'Ametlla de Mar, l'Ampolla i Deltebre, a la comarca del Baix Ebre, i d'Amposta, Sant Carles de la Ràpita, Sant Jaume d'Enveja i Alcanar, a la comarca del Montsià.
D'acord amb l'article 45 del Reglament (CE) núm. 1198/2006, la participació en el desenvolupament sostenible de les zones de pesca s'ha de portar a la pràctica en un territori determinat mitjançant entitats i grups locals que representin interlocutors públics i privats procedents de diferents sectors socioeconòmics locals i, d'acord amb el principi de proporcionalitat, amb una capacitat administrativa i financera suficient per gestionar l'ajut i vetllar perquè les operacions es duguin a terme amb èxit.
La Generalitat de Catalunya, mitjançant l'Acord de Govern de 22 d'abril de 2008, va aprovar el Programa operatiu de Catalunya del FEP per al període 2007-2013, aprovat per la Comissió Europea mitjançant la Decisió de 14 de setembre de 2007.
En aquest programa s'inclou l'Eix prioritari 4, referent al desenvolupament sostenible de les zones de pesca.
L'estratègia de l'Eix prioritari 4 fomenta l'adopció de mesures d'actuació entre les assenyalades a l'article 44 del Reglament (CE) núm. 1198/2006.
La Llei 2/2010, de 18 de febrer, de pesca i acció marítimes, al seu article atribueix al Departament d'Agricultura, Alimentació i Acció Rural la gestió de tots els ajuts públics destinats al millorament de la pesca i les estructures pesqueres de Catalunya, tant els que figuren als seus pressupostos com les subvencions territorialitzables de la Unió Europea i de l'Estat.
L'Ordre AAR/538/2008, de 9 de desembre, va regular les normes de presentació i els criteris de selecció de programes de desenvolupament sostenible de zones de pesca en el marc del Programa operatiu del FEP 2007-2013.
La Resolució de la Direcció General de Pesca i Afers Marítims del dia 26 de març de 2009 va aprovar i seleccionar, amb caràcter provisional fins a la signatura del Conveni, el grup que ha de participar en la gestió d'aquestes actuacions, en l'àmbit territorial comprès pels municipis de l'Ametlla de Mar, l'Ampolla i Deltebre, a la comarca del Baix Ebre, i d'Amposta, Sant Carles de la Ràpita, Sant Jaume d'Enveja i Alcanar, a la comarca del Montsià.
En data 24 de juliol de 2009 es va signar el Conveni entre el Departament d'Agricultura, Alimentació i Acció Rural i el Grup d'Acció Local Litoral Costa de l'Ebre, per a l'aplicació de la metodologia de desenvolupament de l'Eix 4 del Fons Europeu de la Pesca en el marc del Programa Operatiu FEP de Catalunya 2007-2013.
Aquests ajuts han estat convocats en 2010 i 2011 mitjançant les ordres AAR/392/2009, de 19 d'agost, i AAR/385/2010, de 12 de juliol, respectivament.
Un cop feta la valoració del resultat d'ambdues convocatòries, el Departament considera adient la publicació de la convocatòria d'ajut corresponent a l'any 2012.
Conseqüentment, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General de Pesca i Afers Marítims, i en ús de les atribucions que m'han estat conferides,
Aprovar les bases reguladores per a l'aplicació de les mesures de l'Eix 4 del Programa operatiu del Fons Europeu de la Pesca per a Catalunya 2007-2013, per al desenvolupament de les zones dependents de la pesca, les quals es publiquen a l'annex 1 i els criteris de puntuació que es detallen a l'annex 2 d'aquesta Ordre.
2.1 Convocar els ajuts per al desenvolupament de les zones dependents de la pesca per a l'any 2012 d'acord amb les bases reguladores i els criteris de puntuació aprovats en l'article 1 precedent.
2.2 El termini de presentació de sol·licituds és de quinze dies, que computa des de l'endemà de la publicació de l'Ordre en el DOGC.
2.3 Els ajuts que estableix aquesta Ordre, que tenen el caràcter de cofinançats per la Unió Europea d'acord amb el que preveu el Programa operatiu del FEP per a Catalunya 2007-2013, són a càrrec del pressupost del DAAM, amb un import màxim de 456.637,62 euros per a l'any 2012, amb càrrec a la partida pressupostària AG05/D/770001000/6140, el que representa el 66,67% del finançament d'aquests ajuts.
S'estableix una quantia addicional estimada de 228.284,56 euros a càrrec del FEP, que representa el 33,33% del finançament.
L'aplicació d'aquesta quantitat addicional resta condicionada a l'efectiva disponibilitat del crèdit en el moment anterior a la resolució de concessió.
2.4 La gestió d'aquests ajuts s'exerceix amb la col·laboració del Grup d'Acció Local Litoral Costa de l'Ebre, seleccionat pel Departament d'Agricultura, Ramaderia, Pesca, Alimentació i Medi Natural (DAAM) mitjançant la Resolució de 26 de març de 2009, d'acord amb les bases que figuren a l'annex 1.
En data 24 de juliol de 2009 el Grup d'Acció Local Litoral Costa de l'Ebre va signar el corresponent Conveni plurianual amb el DAAM per a la tramitació d'aquests ajuts.
2.5 L'òrgan instructor dels expedients d'aquests ajuts és la Subdirecció General de Coordinació de la Direcció General de Pesca i Afers Marítims.
2.6 L'òrgan competent per emetre la resolució sobre les sol·licituds és la persona titular de la Direcció General de Pesca i Afers Marítims.
A aquests efectes, per a la tramitació dels ajuts es constitueix una Comissió d'elegibilitat com a òrgan col·legiat encarregat d'estudiar i d'informar sobre l'elegibilitat dels projectes presentats d'acord amb la normativa vigent i la coherència amb els objectius del programa del Grup d'Acció Local.
Aquesta Comissió està integrada pel/per la director/a dels Serveis Territorials del DAAM a les Terres de l'Ebre, el/la subdirector/a de Coordinació de la Direcció General de Pesca i Afers Marítims, el/la cap del Servei d'Ordenació d'Activitats, el/la responsable de Pesca Marítima dels Serveis Territorials del DAAM a les Terres de l'Ebre i els/les caps de les oficines comarcals del DAAM al Baix Ebre i al Montsià, amb veu i vot, i per una persona representant del Grup d'Acció Local amb veu però sense vot.
2.7 El termini màxim per emetre la resolució i notificar-la per escrit a la persona sol·licitant és de dos mesos des de la data en què finalitza el termini de presentació de sol·licituds.
2.8 Contra la resolució de concessió de la persona titular de la Direcció General de Pesca i Afers Marítims, es podrà interposar recurs d'alçada davant el conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar de l'endemà de la notificació de la resolució, sens perjudici que se'n pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural es podrà interposar en el termini de tres mesos a comptar a partir de la data en què s'exhaureixi el termini per emetre resolució i notificar-la tal com estableix l'apartat anterior.
2.9 Els ajuts concedits a les persones físiques per un import superior a 3.000,00 euros i els ajuts concedits a persones jurídiques es faran públics al web http://www.gencat.cat/agricultura/ajuts/, fent ús dels mitjans electrònics establerts.
Els ajuts que superin els 3.000,00 euros es publicaran, a més, en el Diari Oficial de la Generalitat de Catalunya (DOGC).
Un cop finalitzat el termini de presentació de sol·licituds i mentre no s'obri el següent, les persones físiques o jurídiques que estiguin interessades a dur a terme un nou projecte per al desenvolupament de zones dependents de la pesca de Catalunya, dins del Fons Europeu de la Pesca, podran sol·licitar una visita d'inspecció del fet que no s'han iniciat les actuacions.
A aquest efecte, presentaran una sol·licitud d'inspecció al Grup d'Acció Local adreçada al DAAM acompanyada del projecte d'inversió o, en el supòsit d'adquisició d'equips i/o maquinària, de memòria i factures proforma.
Si finalment no es presentés la sol·licitud d'ajut en el període que estableix la convocatòria dels ajuts immediatament posterior, l'acta d'inspecció del fet que no s'han iniciat actuacions queda sense efectes.
En els casos que, per la naturalesa del projecte, la comprovació de no-inici d'actuacions no es pugui realitzar, la inspecció podrà substituir-se per la presentació de la documentació justificativa i/o un informe del/de la responsable de Pesca Marítima del Serveis Territorials de les Terres de l'Ebre del Departament d'Agricultura, Ramaderia, Pesca, Alimentació i Medi Natural.
L'objecte dels ajuts que estableix l'Ordre és regular l'aplicació de les mesures que preveu la programació aprovada a l'Eix 4 del Programa operatiu del FEP de Catalunya 2007-2013 i que van adreçades al desenvolupament de les zones dependents de la pesca i que es gestionen amb la col·laboració del Grup d'Acció Local seleccionat d'acord amb l'Ordre AAR/538/2008, de 9 de desembre.
2.1 L'àmbit d'aplicació dels ajuts per desenvolupar l'Eix 4 del Programa operatiu FEP 2007-2013 a Catalunya és el següent:
Comarca del Baix Ebre: municipis de l'Ametlla de Mar, l'Ampolla i Deltebre.
Comarca del Montsià: municipis d'Amposta, Sant Carles de la Ràpita, Sant Jaume d'Enveja i Alcanar.
2.2 El Grup d'Acció Local encarregat de la gestió és el Grup d'Acció Local Litoral Costa de l'Ebre.
3.1 Els ajuts establerts en aquesta Ordre tenen la finalitat de donar suport a projectes de foment d'activitats de suport al desenvolupament sostenible i a la millora de la qualitat de vida en zones de pesca segons l'estratègia de desenvolupament establerta pel Grup d'Acció Local i aprovats pel DAAM, i concretament les següents:
Projectes de millora de l'explotació comercial dels productes del mar i de l'aqüicultura per tal de millorar la renda del sector pesquer i aqüícola i les xarxes comercials i productives d'aquests productes.
Projectes de promoció de la instal·lació de petites pesqueries i de les activitats relacionades amb el sector turístic en petites i mitjanes explotacions, amb l'objectiu de mantenir el nivell econòmic de les zones relacionades amb el sector pesquer i aqüícola.
Projectes de reestructuració i reorientació de les activitats econòmiques, en particular a través de la promoció d'activitats de turisme ecològic, sempre que aquestes accions no donin lloc a un augment de l'esforç pesquer ni a un impacte ambiental no sostenible.
Projectes que contribueixin a la diversificació d'activitats a través de la promoció de la pluriactivitat dels treballadors del sector relacionat amb les activitats pesqueres, mitjançant la creació de llocs de treball addicionals o de substitució fora del sector pesquer i que contribueixin a millorar la rendibilitat econòmica d'aquest sector.
Projectes que afavoreixin les activitats que tinguin per objecte protegir el medi marí, lacunar i costaner, per tal de mantenir-ne l'atractiu per a les generacions futures, regenerar i desenvolupar els pobles costaners o de les llacunes i protegir-ne i capitalitzar-ne el patrimoni cultural i arquitectònic d'una manera sostenible i integrada amb el medi ambient.
Projectes d'establiment de mesures que contribueixin a la recuperació del potencial de producció del sector pesquer i aqüícola que hagi resultat afectat per catàstrofes naturals o industrials que hagin posat en perill el teixit productiu i comercial d'aquest sector.
Cooperació nacional i transnacional.
Projectes de cooperació interregional i transnacional entre els interessats de les zones pesqueres i costaneres, principalment mitjançant la instal·lació de xarxes de col·laboració i la difusió de bones pràctiques d'actuació professional, amb la finalitat d'afavorir la sinergia d'esforços destinats al manteniment i a la promoció sostenible de les activitats econòmiques relacionades amb el sector pesquer i aqüícola d'aquestes zones.
Projectes que afavoreixin l'adquisició de les competències i les habilitats que calguin i que estiguin relacionades amb l'àmbit de l'organització i de la presentació pel que fa a la preparació i a l'aplicació de l'estratègia de desenvolupament local sostenible en zones pesqueres i/o aqüícoles.
3.2 No són subvencionables les despeses pels següents conceptes:
a) Qualsevol impost (excepte l'IVA quan efectivament sigui no recuperable), tribut, gravamen, taxa, interessos, recàrrecs o sancions.
b) La compra de materials i equips usats.
c) Les despeses originades per reparacions o la mera reposició d'inversions anteriors, llevat que la nova adquisició correspongui a inversions diferents a les anteriors, o bé per la tecnologia utilitzada o bé pel seu rendiment.
d) L'adquisició de béns mobles amb vida útil inferior a cinc anys.
e) La imputació de mà d'obra pròpia, o dels socis/sòcies en el cas de societats.
f) L'adquisició de terrenys per un cost superior al 10% del total de despeses subvencionables de l'operació de què es tracti.
g) Qualsevol inversió en habitatge.
h) Qualsevol inversió relacionada amb vehicles destinats al transport de persones.
i) Els interessos deutors i altres despeses financeres.
k) Les despeses generals corresponents als honoraris d'arquitectes, enginyers, consultors, els estudis de viabilitat i l'adquisició de llicències i patents que excedeixin en conjunt el 12% del cost subvencionable.
l) Les despeses de constitució i primer establiment d'una societat o altra persona jurídica.
m) L'organització i assistència a fires i congressos.
Poden ser beneficiàries d'aquests ajuts les persones que compleixin els requisits següents:
a) Que duguin a terme inversions a l'àmbit territorial determinat a l'apartat 2.1 d'aquestes bases reguladores.
b) Que duguin a terme actuacions adreçats a alguna de les mesures de l'apartat 3.1 d'aquestes bases reguladores i que, dins de les estratègies i les prioritats aprovades, siguin seleccionades i proposades pel Grup d'Acció Local com a mesures de desenvolupament de l'Eix 4 del FEP i aprovades per la Direcció General de Pesca i Afers Marítims.
—5 Tipus i quantitat dels ajuts
5.1 L'ajut té caràcter de subvenció directament aplicable a les despeses ocasionades per al desenvolupament de la zona dependent de la pesca detallada a l'apartat 2.1 d'aquestes bases reguladores.
5.2 La quantia màxima financera destinada a aquesta convocatòria d'ajut i l'aplicació pressupostària a la qual s'ha d'imputar és la que es determina a la convocatòria corresponent.
5.3 La determinació de la quantia dels ajuts s'ha de dur a terme en funció de la disponibilitat pressupostària, d'acord amb els criteris de selecció de projectes i de prioritat que s'estableix l'apartat 6 d'aquestes bases reguladores i dels criteris de puntuació de l'annex 2.
—6 Selecció de projectes i criteris de prioritat.
6.1 En la selecció dels projectes el Grup d'Acció Local ha de promoure i prioritzar les sol·licituds d'inversions i actuacions en l'àmbit de la incorporació de la dona i els joves de menys de quaranta anys en el sector pesquer.
A més, s'estableixen les següents prioritats:
a) Prioritat 1: Projectes de desenvolupament relacionats directament amb el sector pesquer i/o aqüícola.
Projectes que millorin o realitzin la transformació o comercialització de productes pesquers i/o aqüícoles.
b) Prioritat 2: Projectes de desenvolupament d'activitats que directament englobin gent dels sectors pesquer i/o aqüícola.
Projectes de valorització patrimonial.
c) Prioritat 3: Projectes de desenvolupament d'activitats que incideixin indirectament en els sectors pesquer i/o aqüícola.
Projectes que incorporin les tecnologies de la informació.
Projectes que incorporin propostes o accions transnacionals.
Projectes que incorporin convenis de col·laboració amb grups de desenvolupament de l'Eix 4 del FEP.
6.2 El Grup d'Acció Local pot seleccionar, proposar i tramitar projectes fins a l'import màxim de despesa pública que determini la convocatòria corresponent i d'acord amb els nivells de participació financera que s'estableixen en l'apartat 7 d'aquestes bases reguladores.
—7 Limitacions, nivells de participació i concurrència amb altres ajuts
7.1 Als efectes d'aquestes bases reguladores són inversions productives les que tenen com a objectiu afavorir una activitat econòmica amb uns beneficis potencials per al promotor del projecte.
Les inversions no productives són les que no suposen l'inici de cap activitat econòmica, o aquells projectes d'interès públic que, malgrat puguin incloure algun tipus d'activitat econòmica, aquesta no suposi cap competència empresarial al territori i on el que es persegueix és la rendibilitat social i la dinamització del territori.
7.2 D'acord amb l'annex 2 del Reglament (CE) 1198/2006, del Consell, de 27 de juliol de 2006, relatiu al FEP, pel que fa als límits de la participació financera pública (A) i de la contribució de la persona beneficiària privada (B) de les operacions referides a l'article 44 del Reglament (mesures subvencionables per al desenvolupament sostenible de zones de pesca) s'estableix que les inversions no productives pertanyen al grup 1 (A 0%) i les inversions productives al grup 2 (A 60%).
7.3 Els ajuts dels projectes destinats a inversions no productives de les mesures de l'apartat 3.1 no pot superar el 100% de la inversió subvencionable, independentment del tipus d'ajut o de l'organisme que l'atorgui.
7.4 Els ajuts dels projectes destinats a inversions productives de les mesures de l'apartat 3.1 no pot superar el 40% de la inversió subvencionable, independentment del tipus d'ajut o de l'organisme que l'atorgui.
7.5 Els ajuts regulats en aquestes bases reguladores són incompatibles amb altres ajuts que procedeixin d'un altre instrument comunitari.
Sense perjudici d'això, aquests ajuts seran compatibles amb altres que puguin concedir altres administracions públiques o ens públics o privats si la quantia total de participació pública no supera els límits establerts a l'apartat 7.2.
8.1 Les sol·licituds per acollir-se a aquests ajuts es formalitzaran en imprès normalitzat que es podrà descarregar des de la web http://www.gencat.cat/agricultura/ajuts/ o obtenir en qualsevol dependència del Departament d'Agricultura, Ramaderia, Pesca, Alimentació i Medi Natural.
Aquestes sol·licituds s'adreçaran a la Direcció General de Pesca i Afers Marítims, es presentaran, preferentment, a l'oficina tècnica de gestió del Grup d'Acció Local (c.
Corsini, 1, 43870 Amposta) dins el termini establert en la convocatòria i sense perjudici de fer ús de la resta de mitjans establerts en la Llei 30/1992, de 26 de novembre, i la Llei 26/2010, de 3 d'agost.
8.2 Amb les sol·licituds s'ha d'adjuntar la documentació que es detalla a continuació.
No obstant això, no caldrà presentar la documentació que ja s'hagi presentat anteriorment en el DAAM i de la qual no hagin variat les dades i continuïn essent vigents.
En aquest cas, quan s'iniciï el procediment administratiu en una oficina del DAAM diferent a la que es va presentar la documentació caldrà indicar en l'imprès de sol·licitud en quin procediment, campanya o any i unitat del DAAM es va aportar la documentació requerida.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o un altre document que l'acrediti, si s'escau, en cas de no haver autoritzat el DAAM a obtenir aquesta informació, d'acord amb el que estableix l'apartat 8.4.
e) Documentació descriptiva de les inversions que cal efectuar: memòria o projecte tècnic de les actuacions per a les quals se sol·licita l'ajut.
Aquest document ha d'incloure una descripció detallada de les obres o actuacions i el pressupost previst desglossat.
A més, el projecte tècnic ha d'incloure els plànols de les obres o instal·lacions.
Aquesta documentació s'haurà de presentar també en un suport digital.
f) En el cas d'inversions productives, estudi de viabilitat financera de l'em-presa.
h) Quan l'import de la despesa subvencionable superi les quanties establertes en el Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic per al contracte menor, el/la beneficiari/ària haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no existeixi en el mercat suficient nombre d'entitats que els realitzin, prestin o subministrin, o llevat que la despesa s'hagués de realitzar amb anterioritat a la subvenció.
b) Que no està sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions ni en l'article 99 del Decret legislatiu 3/2002, pel qual s'aprova el Text refós de la Llei de finances públiques de Catalunya.
c) Que no ha sol·licitat cap altre ajut per a la mateixa finalitat, llevat del supòsit previst a l'apartat 7 d'aquestes bases, referit a la concurrència amb altres ajuts.
d) Que compleix amb la quota de reserva per a la integració social del personal discapacitat que estableix la legislació vigent, si escau.
e) Que l'empresa és una petita o mitjana empresa d'acord amb la definició establerta en la Recomanació 2003/361/CE de la Comissió, de 6 de maig de 2003, sobre definició de microempreses, petites i mitjanes empreses.
f) En el supòsit que l'empresa tingui una plantilla igual o superior a vint-i-cinc persones, declaració conforme l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en llurs centres de treball.
8.4 La presentació de la sol·licitud de l'ajut per part de la persona interessada comportarà l'autorització al DAAM per obtenir els certificats o verificar les dades necessàries per a la tramitació de l'ajut a emetre per altres administracions públiques.
8.5 Els beneficiaris dels ajuts adquireixen els següents compromisos:
a) Que durant el termini de cinc anys el projecte no patirà cap modificació significativa que afecti la seva naturalesa o condicions d'execució.
En el cas de les inversions productives, que l'empresa mantindrà l'activitat econòmica durant almenys 5 anys.
b) Fer publicitat dels organismes finançadors mitjançant una placa que els ha de facilitar el Grup d'Acció i que mantindrà aquesta placa de manera visible durant un període mínim de cinc anys des de la data de certificació de les obres pel Grup d'Acció Local.
c) Portar la comptabilitat del negoci subvencionat d'acord amb la normativa vigent.
9.1 El procediment de concessió de la subvenció s'ha de fer en règim de concurrència competitiva.
9.2 El personal tècnic del Grup d'Acció Local, acompanyat del/de la Responsable de Pesca Marítima dels Serveis Territorials del Departament d'Agricultura, Ramaderia, Pesca, Alimentació i Medi Natural a les Terres de l'Ebre, si s'escau, ha de comprovar i certificar el no-inici de les obres.
9.3 El/La subdirector/a de general de Coordinació de la Direcció General de Pesca i Afers Marítims convocarà la Comissió d'elegibilitat establerta a l'article 3, la qual es reunirà per tal de determinar l'elegibilitat dels projectes d'acord amb la normativa vigent i la coherència amb els objectius del programa del grup.
9.4 La Comissió d'elegibilitat acordarà la relació dels expedients d'elegibilitat favorable i desfavorable i, posteriorment, el/la cap de l'oficina comarcal del Montsià ha d'emetre l'informe d'elegibilitat del projecte i enviar-lo al Grup d'Acció Local.
9.5 Valoració dels projectes pel Grup d'Acció Local.
S'ha de constituir una Comissió Tècnica, la qual és l'òrgan col·legiat encarregat de valorar els projectes informats com a elegibles per la Comissió d'elegibilitat.
Aquesta Comissió Tècnica ha d'estar formada per una persona tècnica del Grup d'Acció Local, una persona tècnica proposada pel Grup d'Acció Local, el/la cap de l'Oficina Comarcal del DAAM del Montsià.
La Comissió Tècnica s'ha de reunir per elaborar una fitxa tècnica de cada projecte que inclogui la puntuació dels barems establerts a l'annex 2.
La puntuació obtinguda determinarà el percentatge d'ajut sobre la inversió que respecti les limitacions establertes en l'apartat 7 d'aquestes bases reguladores.
També formularà una proposta tècnica raonada de la selecció dels projectes segons les mesures de l'apartat 3, els criteris de prioritat de l'apartat 6 d'aquestes bases reguladores i la disponibilitat pressupostària.
9.6 Selecció de projectes pel Grup d'Acció Local:
La proposta de selecció dels projectes correspon a la Junta directiva del Grup d'Acció Local.
Un cop feta la valoració individual de cada projecte i d'acord amb la documentació aportada per la Comissió Tècnica, l'estratègia de desenvolupament establerta per al territori, les prioritats establertes a l'apartat 6 d'aquestes bases reguladores, la disponibilitat pressupostària fixada en la corresponent convocatòria i els quadres financers per anualitats i mesures de l'annex 2 del Conveni signat entre el Departament d'Agricultura, Ramaderia, Pesca, Alimentació i Medi Natural i el Grup d'Acció Local el 24 de juliol de 2009, la Junta directiva del Grup d'Acció Local farà l'estudi i discussió dels projectes per tal de fer la selecció dels expedients que tramitarà com a subvencionables.
Aquesta selecció de la Junta Directiva inclourà una relació dels projectes ordenats en funció de l'ordre de prioritat.
La proposta del Grup d'Acció Local té caràcter vinculant sempre que es garanteixi el compliment dels requisits d'aquestes bases reguladores.
9.7 La Junta Directiva ha de tramitar al/a la responsable de Pesca Marítima dels Serveis Territorials del DAAM a les Terres de l'Ebre els expedients amb una proposta d'aprovació o de desestimació per a cada projecte, i pel que fa als expedients seleccionats com a subvencionables la proposta ha d'incloure l'ordre de prioritat de la selecció, el percentatge de subvenció i de l'import de la inversió subvencionable.
9.8 El/La responsable de Pesca Marítima dels Serveis Territorials del DAAM a les Terres de l'Ebre ha de revisar els expedients seleccionats i informar sobre l'adequació dels expedients a aquestes bases reguladores i l'import subvencionable dels projectes d'inversió.
10.1 La Subdirecció General de Coordinació de la Direcció General de Pesca i Afers Marítims ha de dur a terme el control dels expedients informats favorablement pel responsable de Pesca Marítima dels Serveis Territorials del DAAM a les Terres de l'Ebre i ha d'elevar la proposta de resolució a l'òrgan competent per emetre la resolució.
10.2 En el cas que la suma dels imports de les subvencions superi la disponibilitat pressupostària, la Subdirecció General de Coordinació, a l'hora de fer les propostes de resolució, tindrà en compte l'ordre de prioritat proposat pel Grup d'Acció Local segons l'apartat 9.6.
10.3 A la resolució de concessió es farà constar, com a mínim, el pressupost aprovat per a la despesa de l'actuació, la subvenció desglossada per organismes finançadors, la seva finalitat, el percentatge d'ajut concedit, la procedència dels fons amb els quals es finança l'ajut, el termini d'execució i de justificació de les inversions subvencionades i les condicions que haurà de complir la persona beneficiària.
Així mateix, es farà constar que la fermesa de la resolució de concessió de l'ajut comporta que la persona beneficiària declara tàcitament que està al corrent de les seves obligacions amb l'Administració tributària, amb la Seguretat Social i amb la Generalitat de Catalunya.
10.4 La resolució de concessió es pot modificar en cas d'alteració de les condicions que van determinar l'atorgament, ja siguin les relatives a la persona beneficiària o com a conseqüència d'una decisió de l'Administració.
10.5 Cal sol·licitar a l'òrgan concedent, amb una anterioritat mínima de 3 mesos abans de la data de certificació de l'actuació, l'autorització prèvia per efectuar qualsevol canvi que, dins de la mateixa finalitat, es pugui produir en la destinació de la subvenció.
L'òrgan concedent ha d'autoritzar expressament la modificació.
11.1 Les persones beneficiàries han d'haver finalitzat les obres, inversions o actuacions per les quals s'ha sol·licitat l'ajut abans de 15 de novembre de 2012, la qual cosa han de comunicar per escrit abans del 15 de novembre de 2012 al Grup d'Acció Local amb informació detallada de les actuacions dutes a terme, i adjuntar la documentació justificativa del pagament de les despeses objecte d'ajut.
11.2 Només es concedeixen pròrrogues del termini per realitzar les actuacions i justificar-les, de manera excepcional i per motius degudament acreditats, que es poden sol·licitar al/a la director/a general de Pesca i Afers Marítims, i s'han de concedir per un termini que no excedeixi la meitat del termini concedit inicialment, d'acord amb el que estableix l'article 49 de la Llei 30/1992, de 26 de novembre.
Quan l'autorització de la pròrroga afecti un altre exercici pressupostari, resta condicionada a l'existència del crèdit adequat i suficient.
11.3 La documentació justificativa a presentar és la següent:
a) Compte justificatiu, d'acord amb el model normalitzat que es podrà obtenir en qualsevol dependència del DAAM o al web http://www.gencat.cat/agricultura/ajuts/guiajustificacio/.
b) Memòria justificativa, d'acord amb el model normalitzat que es podrà obtenir en qualsevol dependència del DAAM o al web http://www.gencat.cat/agricultura/ajuts/guiajustificacio/.
c) Documents financers justificatius de les despeses.
Com a documents financers justificatius de les despeses es presentaran factures originals i un comprovant del pagament.
11.4 Les activitats que no siguin susceptibles de comprovació material s'hauran de justificar mitjançant un informe o memòria en què es detalli l'activitat subvencionada, la finalitat que es volia aconseguir amb la subvenció i que es demostri que aquesta s'ha aconseguit.
11.5 En cap cas no se subvencionen les despeses efectuades amb anterioritat a la sol·licitud de visita d'inspecció prèvia de no-inici de les actuacions o abans de la presentació de la sol·licitud d'ajut, ni les despeses amb data de pagament posterior al termini per justificar les actuacions establert a la resolució de concessió.
11.6 Les persones beneficiàries de l'ajut també han d'aportar, si s'escau, la documentació actualitzada de la titularitat del lloc on s'efectua la inversió, que pot ser:
b) Còpia del contracte de lloguer, liquidat i registrat, amb una durada mínima de cinc anys.
c) Còpia del contracte de cessió d'ús, liquidat amb una durada mínima de cinc anys.
d) Concessió i autorització acreditativa de la disponibilitat de l'espai on s'ha dut a terme l'actuació.
11.7 En cas que una actuació representi una activitat que ja estigui en funcionament, cal presentar una còpia de la llicència d'activitats o, quan no n'hi hagi, de documentació de l'ajuntament sobre el compliment de la normativa mediambiental.
11.8 La compensació entre capítols de despesa (honoraris tècnics, obra civil i equipament), l'ha d'haver proposat el Grup d'Acció Local i acceptat el DAAM sense modificar l'ajut total i sempre que cap d'aquests s'incrementi més del 10% de la previsió inicial.
11.9 No s'admeten certificacions ni pagaments parcials i, si no es justifica la totalitat de les inversions aprovades a la resolució de concessió, s'ha d'aplicar a la certificació una reducció proporcional a la subvenció concedida segons la despesa realment justificada sempre que s'hagin assolit la finalitat dels ajuts.
11.10 Els òrgans competents del DAAM comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
11.11 El pagament de la subvenció es realitzarà amb una certificació prèvia dels serveis competents del DAAM segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcionalitats que es puguin produir.
11.12 Per rebre l'import de les subvencions la persona beneficiària ha d'estar al corrent de les obligacions amb l'Administració tributària i amb la Seguretat Social en el moment que el DAAM dugui a terme les comprovacions corresponents amb l'Agència Estatal d'Administració Tributària i la Tresoreria General de la Seguretat Social, i no tenir deutes de cap mena amb la Generalitat de Catalunya.
11.13 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb l'establert en el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
11.14 Els tècnics del Grup d'Acció Local i els tècnics del Servei Territorial del DAAM a les Terres de l'Ebre han de verificar i comprovar, sobre el terreny, les inversions i/o actuacions dutes a terme d'acord amb la justificació de pagament.
11.15 El/La responsable de Pesca Marítima, un cop revisada la documentació justificativa i verificades les despeses, ha de certificar la despesa amb una proposta d'import de subvenció que s'ha de trametre a la Subdirecció General de Coordinació, la qual farà un control d'una mostra mínima del 5% dels expedients de justificació de pagament.
11.16 La Direcció General de Pesca i Afers Marítims autoritzarà el pagament de la subvenció a la persona beneficiària final de l'ajut.
—12 Invalidesa de la resolució de concessió i reintegrament de les quantitats percebudes indegudament
12.1 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
12.2 També ha de fer el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
12.3 El reintegrament de les quantitats percebudes indegudament es regeix per l'establert en el Decret legislatiu 3/2002, de 24 de desembre, i per allò que resulti aplicable de la Llei 38/2003, de 17 de novembre, general de subvencions i les normes de desplegament.
El procediment de reintegrament de subvencions, d'acord amb el que estableix la Llei 38/2003, de 17 de novembre, general de subvencions, s'ha de regir per les disposicions generals sobre procediment administratiu que estableix el títol VI de la Llei 30/1992, de 26 de novembre, del règim jurídic de les administracions públiques i el procediment administratiu comú, sense perjudici de les especialitats que s'estableixin en la normativa aplicable en matèria de subvencions.
12.4 S'han de retornar les subvencions rebudes indegudament i els interessos de demora des del pagament de l'ajut, en cas que es comprovi amb caràcter general l'incompliment de les condicions de concessió dels ajuts, i en concret en els casos següents:
a) Obtenció de les subvencions sense tenir les condicions requerides.
b) Incompliment de l'obligació de justificar les despeses i les actuacions.
c) Incompliment de les finalitats per les quals es van concedir els ajuts, durant un període de cinc anys i des de la data de certificació de l'expedient.
—13 Inspecció, control i avaluació
13.1 El Departament d'Agricultura, Ramaderia, Pesca, Alimentació i Medi Natural, en qualsevol moment, pot revisar i controlar la gestió i l'aplicació d'aquests ajuts que faci el Grup d'Acció Local i sol·licitar la informació i la documentació addicional que consideri adient per tramitar aquests ajuts i facilitar la informació requerida pels òrgans de control de les diferents administracions.
13.2 El Grup d'Acció Local ha de fer inspeccions de camp sobre del compliment de les finalitats i les condicions per les quals s'han concedit els ajuts, i verificar especialment els següents compromisos adquirits:
a) El manteniment de l'activitat subvencionada durant un període mínim de cinc anys des de la data de certificació de les actuacions.
b) La presencia de la placa visible que publiciten els organismes finançadors durant un període mínim de cinc anys des de la data de certificació de les actuacions.
13.3 El Grup d'Acció Local informarà anualment a la Direcció General de Pesca i Afers Marítims del resultat de les inspeccions realitzades.
13.4 La Direcció General de Pesca i Afers Marítims ha de fer un control d'una mostra mínima del 5% dels expedients amb resolució d'aprovació de pagament seleccionats amb criteris d'aleatorietat i de risc per tal d'assegurar el percentatge de controls de camp requerit en aquesta normativa i comprovar el manteniment de compromisos dins dels cinc anys següents al de la concessió.
13.5 L'avaluació del programa i de l'aplicació dels ajuts s'ha de fer durant tot el període de programació, i d'acord amb el seguiment d'indicadors, amb la finalitat d'avaluar-ne les realitzacions, el resultat i els impactes de les estratègies dels programes gestionats pels grups, i s'ha de dur a terme d'acord amb les directives establertes per la Comissió Europea.
13.6 Aquestes avaluacions serveixen de base per integrar els resultats assolits a l'avaluació general del Programa operatiu del FEP de Catalunya 2007-2013, del qual deriven les mesures aplicades pel Grup d'Acció Local.
El règim sancionador aplicable a aquesta línia d'ajuts és el que preveuen la Llei 38/2003, de 17 de novembre, general de subvencions; el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i la Llei 30/1992, de 26 de novembre, sens perjudici de les especialitats que puguin derivar de la normativa sectorial aplicable.
Si l'Administració comprova la inexactitud o falsedat de les dades declarades, aquest fet, amb l'audiència prèvia a la persona interessada, comporta deixar sense efecte el tràmit corresponent.
Criteris de puntuació a utilitzar pel GAL en la selecció de projectes
Criteris de puntuació de les inversions no productives
1.1 Característiques del promotor (fins a 5 punts valorats):
Persones jurídiques públiques: 5.
Entitats de l'economia social: 5.
1.2 Coincidència amb l'estratègia del programa (fins a 23 punts valorats):
Desenvolupa aspectes relacionats amb el sector pesquer o l'aigua: 1-5.
Desenvolupa tecnologia de la informació: 1-5.
Projectes que generin activitats de litoral o marines: 1-5.
Diversificació econòmica en la zona: 1-5.
Creació de serveis turístics o de noves tecnologies: 1-5.
Millora la qualitat de vida de la població local: 2.
Valoritza el patrimoni històric cultural i/o natural: 1-5.
Contribueix a millorar la comercialització: 1-5.
Projectes d'àmbit comarcal: 1-5.
Implantació del promotor a la zona: 1.
Projectes que implantin una activitat que fins al moment no existia al territori: 1-5.
1.3 Caràcter innovador (fins a 5 punts valorats):
Contribueix a donar resposta a les necessitats locals d'innovació en qualsevol dels aspectes següents: 5.
Millora la identitat i imatge del territori: 1.
Suposa la millora del medi ambient, la gestió de l'espai i dels recursos naturals: 1.
Altres (projectes amb participació del sector en la diversificació – valorització de l'activitat a especificar, projectes que incorporin accions la participació activa del sector i la població, projectes que suposin innovació social: 1-2.
1.4 Creació de treball (fins a 9 punts valorats):
Contractació de col·lectius prioritaris (per lloc de treball a jornada completa): 1.
L'acció contribueix a la consolidació de treball o serveix de suport i millora competitiva a activitats productives: 1-3.
1.5 Modalitat de projecte (fins a 8 punts valorats):
Projectes de no-inversió (despeses): 1-8.
Criteris de puntuació de les inversions productives
2.1 Característiques del promotor (fins a 7 punts valorats):
Iniciatives societàries o col·lectives: 4.
Participació superior al 25% de dones, joves i altres col·lectius prioritaris: 3.
2.2 Garanties de solvència dels promotors (fins a 3 punts valorats):
Experiència empresarial de més d'un any: 1.
Qualificació professional reglada o no reglada relacionada amb el projecte i demostrable mitjançant titulació: 1.
Experiència professional al sector o tema del projecte de més d'un any: 1.
2.3 Creació de treball (fins a 9 punts):
Contractació de col·lectius prioritaris (per lloc de treball a jornada completa): 1-3.
L'acció contribueix a la consolidació de treball o servei de suport i millora competitiva a activitats productives: 1-3.
2.4 Contribució a la correcció de desequilibris territorials (fins a 7 punts valorats):
Afectar col·lectius desfavorits (aturats de llarga durada, sectors en reconversió, primer treball, treball per a majors de 45 anys, etc.): 2.
La iniciativa suposa una millora competitiva d'aquesta sobre la mitjana territorial: 2.
Suposa la instal·lació d'avanços tecnològics: 2.
Fixar població a la zona com a conseqüència del propi projecte (fins a 3 punts valorats):
Residència del promotor (promotor individual o fórmules societàries) a la zona: 2.
El projecte suposa l'arribada de nous residents: 1.
Facilita la concertació entre la vida laboral i familiar: 1.
2.5 Caràcter innovador (fins a 6 punts valorats):
Innovació empresarial: innovació de producte; de procés; tecnològica: 1.
Contribueix a donar resposta a les necessitats locals d'innovació en qualsevol dels aspectes següents (fins a 5 punts valorats):
Millora la identitat i la imatge del territori: 1.
Suposa la millora del medi ambient, la gestió del l'espai i dels recursos naturals: 2.
Altres (cooperació pesca-oci) societat composta amb productor aqüicultura: 2.
2.6 Modalitat de projecte (fins a 3 punts valorats):
Primer establiment o trasllat d'una empresa de l'exterior que s'instal·li a la zona d'actuació: 3.
2.7 Coincidència amb les estratègies del Programa (fins a 10 punts valorats):
Projectes que millorin la comercialització de productes pesquers: 1-3.
Projectes que generin noves oportunitats de treball al sector pesquer: 1-3.
Projectes que impliquin aplicació de les noves tecnologies: 1-3.
Projectes que generin activitats de litoral o marines: 1-3.
Projectes que generin la creació d'empreses: 1-3.
Projectes que impliquin recuperació de patrimoni: 1-3.
Projectes que impliquin col·laboració entre organismes i/o entitats: 1-3.
2.8 Contribució al desenvolupament sostenible i integració del medi ambient (fins a 6 punts valorats):
Integració del medi ambient al projecte per sectors productius amb valors a considerar com ara estalvi energètic, mesures de disminució d'impactes, inclosos els visuals, mesures de gestió d'aigua, mesura de reducció de contaminants i emissions, mesures de reciclatge i recuperació de subproductes: 1-3.